CELEX: 32004R1640
Language: lt
Date: 2004-09-17 00:00:00
Title: 2004 m. rugsėjo 17 d. Komisijos reglamentas (EB) Nr. 1640/2004, dėl ryžių, kilusių iš mažiau pažengusių šalių, importo licencijų išdavimo

18.9.2004   
            
            
               LT
            
            
               Europos Sąjungos oficialusis leidinys
            
            
               L 295/28
            
         
      KOMISIJOS REGLAMENTAS (EB) Nr. 1640/2004
   2004 m. rugsėjo 17 d.
   dėl ryžių, kilusių iš mažiau pažengusių šalių, importo licencijų išdavimo
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2001 m. gruodžio 10 d. Tarybos reglamentą (EB) Nr. 2501/2001 dėl bendrųjų lengvatų programos taikymo laikotarpiu nuo 2002 m. sausio 1 d. iki 2004 m. gruodžio 31 d. (1),
   atsižvelgdama į 2002 m. liepos 31 d. Komisijos reglamentą (EB) Nr. 1401/2002, nustatantį išsamias taisykles dėl ryžių, kilusių iš mažiau išsivysčiusių šalių, tarifinių kvotų prekybos metams nuo 2002–2003 m. iki 2008–2009 m. nustatymo ir administravimo (2), ypač į jo 5 straipsnio 2 dalį,
   kadangi:
   
               (1)
            
            
               Reglamentu (EB) Nr. 1401/2002 yra atidaryta 3 828 tonoms lukštentų ryžių ekvivalentiška tarifinė kvota 2004–2005 prekybos metams.
            
         
               (2)
            
            
               Kiekiai, dėl kurių buvo pateiktos paraiškos, yra didesni už leistiną kiekį. Todėl reikėtų nustatyti prašomiems kiekiams taikytiną mažinimo koeficientą,
            
         PRIĖMĖ ŠĮ REGLAMENTĄ:
   1 straipsnis
   Ryžių, kilusių iš Reglamento (EB) Nr. 2501/2001 9 straipsnyje nurodytų mažiau išsivysčiusių šalių, importo licencijos pagal paraiškas, kurios, remiantis Reglamento (EB) Nr. 1401/2002 4 straipsnio 3 dalies nuostatomis, buvo pateiktos per 2004 m. rugsėjo mėn. pirmąsias penkias darbo dienas ir apie kurias buvo pranešta Komisijai pagal šio reglamento 5 straipsnio dalį, išduodamos pateiktosiose paraiškose nurodytiems kiekiams, sumažintiems koeficientu 91,8620 %.
   2 straipsnis
   Šis reglamentas įsigalioja 2004 m. rugsėjo 18 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2004 m. rugsėjo 17 d.
      
         
            Komisijos vardu
         
         J. M. SILVA RODRÍGUEZ
         
         
            Generalinis direktorius žemės ūkio reikalams
         
      
   
   
      (1)  OL L 346, 2001 12 31, p. 1. Reglamentas su pakeitimais, padarytais Komisijos reglamentu (EB) Nr. 905/2004 (OL L 163, 2004 4 30, p. 45).
   
      (2)  OL L 203, 2003 8 1, p. 42.